b'\n_START_ARTICLE_\nHarley-Davidson\n_START_SECTION_\nCaracter\xc3\xadstiques\n_START_PARAGRAPH_\nLes Harley-Davidson actuals s\xc3\xb3n motos de gran cilindrada (superior a 750 cc) dissenyades per a poder circular per autopistes. Les seves motos disposen d\'un motor amb dos cilindres en V, a 45\xc2\xb0, que produeix una sonoritat molt especial; tant \xc3\xa9s aix\xc3\xad, que l\'any 1994 l\'empresa Harley-Davidson intent\xc3\xa0, sense \xc3\xa8xit, patentar aquest sons. Aquest so especial \xc3\xa9s comparable al que fa un cavall en cavalcar: pop-pop...pop-pop...pop-pop._NEWLINE_Aquestes motos s\'anomenen popularment "Harleys" i han generat grups de fidels motoristes amb una est\xc3\xa8tica peculiar; es calcula que a tot el m\xc3\xb3n n\'hi ha un mili\xc3\xb3. Aquests seguidors de la marca s\'anomenen a si mateixos H.O.G. (Harley\'s Owners Group) Grup de propietaris de Harleys i celebren una reuni\xc3\xb3 anual. Als Estats Units n\'hi ha dues d\'anuals: Ral\xc2\xb7li de Motocicletes de Sturgis i Daytona Bike Week. _NEWLINE_El Ral\xc2\xb7li de Motocicletes de Sturgis es porta a terme a l\'agost en aquesta poblaci\xc3\xb3 de Dakota del Sud, des de 1938. En l\'actualitat compta amb m\xc3\xa9s de mig mili\xc3\xb3 de participants.\n_START_SECTION_\nHist\xc3\xb2ria\n_START_PARAGRAPH_\nHarley-Davidson \xc3\xa9s una de les dues empreses productores de motocicletes dels EUA que han sobreviscut a la crisi de 1929. La companyia produ\xc3\xad grans quantitats de motocicletes models WLA / WLC, XA, AU, etc. per a les forces armades dels EUA i els seus aliats durant la Segona Guerra Mundial. A continuaci\xc3\xb3, reprengu\xc3\xa9 la producci\xc3\xb3 civil._NEWLINE_El 2003, la companyia celebr\xc3\xa0 el seu 100 aniversari amb una manifestaci\xc3\xb3 a Milwaukee, que va ser probablement la m\xc3\xa9s gran del m\xc3\xb3n. Tamb\xc3\xa9 porta a terme una gira mundial "El recorregut obert per carretera" a les ciutats d\'Atlanta, Baltimore, Los Angeles, Toronto, Dallas, Sydney, T\xc3\xb2quio, Barcelona i Hamburg._NEWLINE_La Harley Davidson \xc3\xa9s el s\xc3\xadmbol del fam\xc3\xb3s grup de motoristes \xc3\x80ngels de l\'infern'